section_heading: Počeci
paragraph_text: Crvene brigade su u početku bila mala marksističko-lenjinistička skupina koju je predvodio radikalni student Renato Curcio u Trentu. Curcio seli 1969. sa svojom suprugom Margheritom "Marom" Cagol u Milano, gdje upoznaju Alberta Franceschinia. U kolovozu 1970.<ref> Yonah Alexander and Dennis A. Pluchinsky. Europe's Red Terrorists: The fighting Communist Organizations. Routledge, October 1992. s.194 njih troje osnivaju službeno Crvene brigade s namjerom obaranja kapitalističkog poretka uz pomoć proleterske revolucije. Curcio, koji je bio opsjednut demagogijom, zalagao se da Crvene brigade do temelja potresu talijansku buržuasku vladu. Ova politička retorika ubrzo je primijenjena i u praksi kroz konkretna (ne)djela: pljačke, otmice, palež i ubojstva visoko rangiranih političkih protivnika.